Γνωμοδότηση της Οικονομικής και Κοινωνικής Επιτροπής σχετικά με την «Ετήσια έκθεση του Ταμείου Συνοχής 1996»

(98/C 73/07)

Στις 25 Ιουνίου 1997, η Επιτροπή αποφάσισε, σύμφωνα με το άρθρο 198 της Συνθήκης για την ίδρυση της Ευρωπαϊκής Κοινότητας, να ζητήσει τη γνωμοδότηση της Οικονομικής και Κοινωνικής Επιτροπής όσον αφορά την «Ετήσια έκθεση του Ταμείου Συνοχής 1996».

Το τμήμα περιφερειακής ανάπτυξης, χωροταξίας και πολεοδομίας που επιφορτίσθηκε με την προετοιμασία των αντίστοιχων εργασιών εξέδωσε τη γνωμοδότησή της στις 18 Νοεμβρίου 1997. (Εισηγητής: ο κ. J. Bento Gonηalves.)

Κατά την 350ή ολομέλεια (συνεδρίαση της 10ης Δεκεμβρίου 1997), η Οικονομική και Κοινωνική Επιτροπή υιοθέτησε, με 106 ψήφους υπέρ και 3 αποχές την ακόλουθη γνωμοδότηση.

1. Εισαγωγή

1.1. Πλαίσιο

Η έκθεση περιγράφει τις δράσεις που άρχισαν κατά τα προηγούμενα έτη και βρίσκονται υπό εξέλιξη, τις δράσεις που έχουν ολοκληρωθεί, καθώς επίσης και τις δράσεις που σχεδιάσθηκαν, και παρέχει μία πιο πλήρη και περιεκτική ανάλυση των βασικών παρεμβάσεων του Ταμείου καθώς και των επιπτώσεών τους προς όφελος της οικονομικής και κοινωνικής συνοχής.

1.2. Διάρθρωση της Έκθεσης

Στη διάρθρωση της παρούσας Έκθεσης ελήφθησαν υπόψη τα σχόλια που διατύπωσε το Ευρωπαϊκό Κοινοβούλιο και η ΟΚΕ σε προηγούμενα έτη, και κυρίως όσον αφορά την αναλυτική περιγραφή του τρόπου εφαρμογής της εξάρτησης από όρους και των παρεμβάσεων που πραγματοποιήθηκαν για τη βελτίωση των δράσεων πληροφόρησης και δημοσιότητας.

1.2.1. Περιλαμβάνεται ένα ειδικό μέρος αφιερωμένο στις δράσεις που αναπτύχθηκαν στις ιδιαίτερα απομακρυσμένες περιοχές της Ένωσης καθώς και στην αξιολόγηση των επιπτώσεων των δράσεων του Ταμείου στις διάφορες πτυχές τους.

2. Γενικές παρατηρήσεις

2.1. Βελτιώσεις στην Έκθεση

Στην κατεύθυνση που ακολούθησαν οι προηγούμενες γνωμοδοτήσεις της ΟΚΕ σχετικά με τις εκθέσεις του Χρηματοδοτικού Μέσου Συνοχής και στη συνέχεια όσον αφορά τις γνωμοδοτήσεις σχετικά με το Ταμείο Συνοχής, η ΟΚΕ εκφράζει την ικανοποίησή της για τις βελτιώσεις που έχουν γίνει στην παρούσα έκθεση, κυρίως όσον αφορά τη συστηματικότητα, τη διαφάνεια και την πληρότητα του περιεχομένου της, διότι επιτρέπουν μία πιο σαφή θεώρηση της εξέλιξης των αντίστοιχων εφαρμογών.

2.2. Αλληλοεπίδραση των διαφόρων Ταμείων

Παρατηρούνται συγκριτικές βελτιώσεις στις μεθόδους όσον αφορά την αλληλοεπίδραση και τη συμπληρωματικότητα των παρεμβάσεων του Ταμείου Συνοχής με τα Διαρθρωτικά Ταμεία (ΕΤΠΑ, ΕΚΤ, ΕΓΤΠΕ, ΧΜΠΑ) με τέτοιο τρόπο ώστε να επιτυγχάνεται μία συνολική προοπτική της σφαιρικότητας των ενισχύσεων και της επίπτωσής τους, στις κοινωνικές, οικονομικές και περιβαλλοντικές πτυχές.

2.2.1. Υπάρχει μία μέριμνα εκ μέρους της Επιτροπής όσον αφορά την εκ των προτέρων εξέταση των επενδυτικών έργων, ώστε να εξασφαλίζεται η συμβατότητα των επιπτώσεών τους και η χρηματοδότηση τους, χωρίς επικάλυψη με τους πόρους των άλλων ταμείων.

Εκδηλώνεται επίσης ένας προσανατολισμός προς έγκριση άλλων έργων τα οποία έχουν ως στόχο τη βελτίωση ή τη συμπλήρωση πρωτοβουλιών τις οποίες στηρίζουν άλλα ταμεία και η ΕΤΕΠ, διότι το τεχνικό και χρηματοοικονομικό περιεχόμενο των αντίστοιχων γνωμοδοτήσεων αποτελεί μία σημαντική αξία για την Επιτροπή.

2.3. Εξέταση των αποτελεσμάτων

Η εκ των υστέρων εξέταση των αποτελεσμάτων που επιτεύχθηκαν από τα ολοκληρωθέντα έργα αποδεικνύει τη σημασία τους στους τομείς των μεταφορών, της μείωσης της ρύπανσης, της βελτίωσης της ποιότητας του ύδατος για ανθρώπινη κατανάλωση, καθώς και της αύξησης του αριθμού των οικογενειών που επέτυχαν να αποκτήσουν αυτό το βασικό αγαθό. Η βελτίωση της επεξεργασίας των χρησιμοποιούμενων υδάτων και αποχετεύσεων, όπως και των στερεών αποβλήτων, είναι τομείς παρέμβασης του Ταμείου με ορατά και επιπλεόν κατανοητά από τους πληθυσμούς αποτελέσματα.

2.3.1. Το 1996, ήταν το πρώτο έτος κατά το οποίο η Επιτροπή εξέτασε την εκτέλεση από τα ΚΜ των αντίστοιχων Προγραμμάτων σύγκλισης, στον τομέα των δημόσιων ελλειμμάτων, καθώς είχε επίσης διαπιστωθεί η εκπλήρωση της αρχής της εξάρτησης από όρους στις Χώρες της Συνοχής.

2.3.2. Ισορροπία στην κατανομή των πόρων

Το 1996 σημειώθηκε, σε σταθερούς όρους, μία σχεδόν υποδειγματική ισορροπία μεταξύ των δύο τομέων παρέμβασης του Ταμείου δηλαδή περιβάλλον και μεταφορές: 49,84 % για το περιβάλλον και 50,11 για τις υποδομές μεταφορών. Κατά το 1996 επιτεύχθηκε συνολική εκτέλεση του κονδυλίου κατά 100 % σχεδόν και εκπληρώθηκαν οι στόχοι τους οποίους συνέστησε το Συμβούλιο.

2.4. Τομείς προτεραιότητας

Το Ταμείο Συνοχής απέδωσε ιδιαίτερη σημασία σε τομείς δράσης που έχουν προτεραιότητα ενισχύοντας κυρίως έργα σχετικά με:

- τα διευρωπαϊκά δίκτυα οδικών και σιδηροδρομικών μεταφορών 7

- την παροχή πόσιμου ύδατος 7

- την επεξεργασία των υγρών αποβλήτων και εξυγίανση 7

- την επεξεργασία των αστικών στερεών αποβλήτων.

2.4.1. Άλλες σημαντικές δράσεις

Αναφέρονται επίσης και άλλες δράσεις στο τομέα του περιβάλλοντος, και κυρίως: προστασία των παράκτιων ζωνών, περιβαλλοντική αναδάσωση, με επίπτωση στην καταπολέμηση της αφερήμωσης, προστασία βιοτόπων και διατήρηση της φύσης.

2.4.2. Πληροφορίες σχετικά με το ύψος απασχόλησης

Η έκθεση παρουσιάζει μία ενημέρωση για τις εκτιμήσεις σχετικά με τα αποτελέσματα όσον αφορά την απασχόληση, που δημιουργείται από χρηματοδοτηθέντα έργα, σύμφωνα με τις συστάσεις που έχουν διατυπώσει το Ευρωπαϊκό Κοινοβούλιο και η ΟΚΕ.

2.5. Άλλες πληροφορίες

Η Έκθεση περιέλαβε ακόμη και άλλες πληροφορίες οι οποίες αξίζει να επισημανθούν:

- Δεν διαπιστώθηκε καμία περίπτωση απάτης στις διάφορες έρευνες που έγιναν είτε από τα κράτη μέλη είτε από τις αποστολές της Ένωσης 7

- Όσον αφορά την πληροφόρηση και τη δημοσιότητα των συγχρηματοδοτηθέντων έργων υπήρξε ανταπόκριση στις παρατηρήσεις του ΕΚ καθώς χρησιμοποιήθηκαν διάφορα μέσα επικοινωνίας προς το σκοπό αυτό.

3. Ειδικές παρατηρήσεις

3.1. Η εκτέλεση του προϋπολογισμού

Η συνολική πίστωση του Ταμείου Συνοχής για το 1996 προσαρμόστηκε λαμβάνοντας υπόψη τους δείκτες σχετικά με τον πληθωρισμό και την ανάγκη μεταφοράς 300 000 Ecu στο κονδύλιο του προϋπολογισμού το οποίο διαχειρίζεται η Μονάδα Συντονισμού Καταπολέμησης της Απάτης (ΜΣΚΑ).

Ύστερα από αυτή την τιμαριθμική αναπροσαρμογή, τα διαθέσιμα ποσά του Ταμείου Συνοχής για το 1996 ήταν 2 443,7 εκατομμύρια Ecu για πιστώσεις υποχρεώσεων και 1919 εκατομμύρια Ecu για πιστώσεις πληρωμών.

3.1.1. Η εκτέλεση του προϋπολογισμού όσον αφορά τις πιστώσεις υποχρεώσεων που χορηγήθηκαν μέχρι τις 31 Δεκεμβρίου 1996 ανήλθε στο 99,99 % των διαθέσιμων πιστώσεων, ενώ οι πιστώσεις πληρωμών ανήλθαν την ίδια ημερομηνία σε 2 443,64 εκατομμύρια Ecu.

Η εκτέλεση του προϋπολογισμού όσον αφορά τις πιστώσεις πληρωμών ανήλθε σε 1 871,982 εκατομμύρια Ecu, δηλαδή σε ποσοστό 97,75 %.

Οι δείκτες αυτοί κατέδειξαν μία πολύ θετική εκτέλεση του προϋπολογισμού του Ταμείου Συνοχής εκ μέρους των κρατών μελών. Η Οικονομική και Κοινωνική Επιτροπή επισημαίνει με ικανοποίηση τον τρόπο με τον οποίο η Επιτροπή και τα κράτη μέλη επέτυχαν αυτά τα υψηλά ποσοστά εκτέλεσης, εξασφαλίζοντας ταυτόχρονα την εφαρμογή της αρχής της εξάρτησης από όρους σύμφωνα με τα κριτήρια για την καθιέρωση του ενιαίου νομίσματος.

3.2. Κατανομή ανά τομέα

Η Οικονομική και Κοινωνική Επιτροπή παρατηρεί ότι κατά το οικονομικό έτος 1996 του Ταμείου Συνοχής, υλοποιήθηκαν όσα προβλέπονται στην παρ. 2 του άρθρου 10 του κανονισμού για την ίδρυση του Ταμείου Συνοχής, με σκοπό να εξασφαλιστεί η ισορροπία μεταξύ έργων στον τομέα του περιβάλλοντος και των υποδομών μεταφορών.

Η μέριμνα για να επιτευχθεί η ισορροπία μεταξύ των δύο αυτών τομέων παρέμβασης, αναφέρθηκε στην προηγούμενη γνωμοδότηση της ΟΚΕ () καθώς και στις γνωμοδοτήσεις που υπέβαλε το Ευρωπαϊκό Κοινοβούλιο και η Επιτροπή των Περιφερειών, για τις ετήσιες εκθέσεις σχετικά με το Ταμείο Συνοχής του 1994 και 1995. Συνολικά, το 1996 οι αναλήψεις υποχρεώσεων και οι πληρωμές του Ταμείου, ανήλθαν στα ακόλουθα ποσοστά:

Περιβάλλον: 49,89 %

Μεταφορές: 50,11 %.

Η κατανομή κατά το 1996 σχετικά με κάθε κράτος μέλος ήταν η ακόλουθη:

>ΘΕΣΗ ΠΗΝΑΚΑ>

Παρατηρήθηκε λοιπόν μία έντονη τάση προς εξισορρόπηση των δαπανών με παρεμβάσεις στους τομείς του περιβάλλοντος και των υποδομών μεταφορών σε όλα τις χώρες, ενώ διαπιστώθηκε σε ένα τουλάχιστον κράτος μέλος έντονη προσπάθεια στα έργα περιβάλλοντος, γεγονός το οποίο επισημαίνεται με ικανοποίηση καθώς ανταποκρίνεται σε μία σύσταση προηγουμένων γνωμοδοτήσεων της Οικονομικής και Κοινωνικής Επιτροπής.

3.3. Κατανομή ανά κράτος μέλος

Η Οικονομική και Κοινωνική Επιτροπή επισημαίνει επίσης το γεγονός ότι οι πιστώσεις υποχρεώσεων του προϋπολογισμού παρέμειναν εντός του μέσου όρου της κλίμακας της ενδεικτικής κατανομής για κάθε κράτος μέλος.

>ΘΕΣΗ ΠΗΝΑΚΑ>

Όσον αφορά την κατανομή των πιστώσεων πληρωμών, διαπιστώνεται μία προσαρμογή μέσα στις παραμέτρους που έχουν καθορισθεί, της ενδεικτικής κατανομής ανά κράτος μέλος και έτσι επανορθώνεται η κατάσταση που παρουσιάστηκε στην Ετήσια Έκθεση των Ταμείων Συνοχής του 1995.

>ΘΕΣΗ ΠΗΝΑΚΑ>

3.3.1. Κατανομή στον τομέα των μεταφορών

Όπως κατέστη σαφές σε προηγούμενες γνωμοδοτήσεις, η Οικονομική και Κοινωνική Επιτροπή συνιστά την ανάγκη μίας καλύτερης ισορροπίας μεταξύ των διαφόρων ειδών μεταφορών δίνοντας προτεραιότητα σε εκείνα τα οποία διασφαλίζουν καλύτερα την προστασία του περιβάλλοντος.

>ΘΕΣΗ ΠΗΝΑΚΑ>

3.3.1.1. Αν και η έκθεση της Επιτροπής αναφέρει ότι «...συνεχίστηκαν οι προσπάθειες με σκοπό να διατεθεί, στο εσωτερικό του τομέα των μεταφορών, μία μεγαλύτερη αναλογία χρηματοδότησης στις σιδηροδρομικές μεταφορές», σύμφωνα με τις παρατηρήσεις που έγιναν από το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών καθώς και στις γνωμοδοτήσεις των ετήσιων εκθέσεων του Ταμείου Συνοχής του 1994 και 1995, διαπιστώνεται ότι στην κατανομή αυτή δεν παρατηρήθηκαν μεγάλες αλλαγές.

Το 1996, το Ταμείο Συνοχής διέθεσε συνολικά 1 224,121 εκατομμύρια Ecu για έργα στον τομέα των μεταφορών, περιλαμβάνοντας στο ποσό αυτό αναλήψεις υποχρεώσεων για νέα έργα ή φάσεις εκτελούμενων έργων.

Η συνολική συνδρομή που χορηγήθηκε, μετά το 1993 από το Ταμείο Συνοχής και από το χρηματοδοτικό μέσο το οποίο προηγήθηκε ανέρχεται σε 4 219 εκατομμύρια Ecu τα οποία αντιπροσωπεύουν μία πολύ σημαντική συνδρομή για την ανάπτυξη των διευρωπαϊκών δικτύων μεταφορών στις τέσσερις χώρες της Συνοχής και επιτρέπουν μία προσέγγιση της προβληματικής των συνδιασμένων μεταφορών την οποία επισημαίνει η Οικονομική και Κοινωνική Επιτροπή.

3.3.1.2. Τα έργα οδικών μεταφορών εξακολουθούν να απορροφούν το μεγαλύτερο ποσοστό βοήθειας κατά το 1996, δηλαδή το 78,4 % του συνόλου. Τα σιδηροδρομικά έργα αντιπροσωπεύουν μόνο το 18,1 % της χορηγηθείσας συνδρομής. Τα έργα σχετικά με υποδομές λιμένων αντιστοιχούν στο 1,9 % των αναλήψεων υποχρεώσεων για το 1996.

>ΘΕΣΗ ΠΗΝΑΚΑ>

Η Οικονομική και Κοινωνική Επιτροπή επισημαίνει τη μειωμένη βαρύτητα που δόθηκε στις λιμενικές υποδομές τις οποίες στήριξε το Ταμείο Συνοχής και εφιστά την προσοχή της Επιτροπής προς αυτήν τη πτυχή, δεδομένης της μεγάλης παράκτιας επιφάνειας των χωρών της Συνοχής και του γεγονότος ότι αυτό το είδος μεταφορών είναι ίσως πιο ανταγωνιστικό.

3.3.1.3. Διαφοροποίηση των μεταφορικών μέσων

Η διαφοροποίηση των διαφόρων μεταφορικών μέσων θα πρέπει να εξασφαλιστεί από τα ΚΜ με τη συνδρομή της ΕΕ.

Ο προσανατολισμός αυτός θα επιφέρει θετικές επιπτώσεις στις διάφορες πτυχές του τομέα: μείωση της συγκέντρωσης της ρύπανσης 7 δημιουργία εναλλακτικών λύσεων σε περίπτωση κοινωνικών κρίσεων διατήρηση των προοπτικών της απασχόλησης στον υποτομέα των θαλάσσιων μεταφορών.

Η Οικονομική και Κοινωνική Επιτροπή συνιστά προς την Επιτροπή να ασκήσει πίεση προς τις χώρες που συμμετέχουν στο Ταμείο Συνοχής, προκειμένου να στηρίξουν περισσότερο τις σιδηροδρομικές και θαλάσσιες υποδομές.

3.3.2. Κατανομή στον τομέα του περιβάλλοντος

>ΘΕΣΗ ΠΗΝΑΚΑ>

Η Οικονομική και Κοινωνική Επιτροπή σημειώνει το βελτιωμένο περιεχόμενο της πληροφόρησης που παρουσιάζεται γενικά όσον αφορά τα στοιχεία για τη φύση και την κατανομή των επενδύσεων στον τομέα του περιβάλλοντος.

3.3.2.1. Η βελτίωση της συστηματοποίησης της πληροφόρησης θα επιτρέψει την ευκολότερη σύγκριση των παρεμβάσεων ανά κράτος μέλος, γι'αυτό και συνιστάται στην Επιτροπή να ενοποιήσει και διευρύνει σε μελλοντικές εκθέσεις το περιεχόμενο αυτής της πληροφόρησης.

3.3.2.2. Τα έργα που πραγματοποιήθηκαν για την ύδρευση και τον έλεγχο της ποιότητας του ύδατος, για την εξυγίανση και τον καθαρισμό των αστικών υγρών αποβλήτων και, σε ορισμένες χώρες, για την κατάλληλη επεξεργασία και διαχείριση των απορριμμάτων, συνεχίζουν να αποτελούν τις προτεραιότητες παρέμβασης στον τομέα του περιβάλλοντος.

Αν και αναγνωρίζει τις επιπτώσεις αυτού του είδους έργων στη βελτίωση της ποιότητας ζωής των πληθυσμών, ωστόσο η Οικονομική και Κοινωνική Επιτροπή συνιστά με επιμονή προς την Επιτροπή και τα κράτη μέλη να δοθεί μεγαλύτερη προσοχή στις επιδοτήσεις στον τομέα της προστασίας και διατήρησης των φυσικών πόρων και των τοπίων με υψηλή οικολογική αξία, της ποιότητας ζωής των πολιτών, που έχει υποβαθμιστεί, απέναντι στους κινδύνους της περιβαλλοντικής καταστροφής που επικρατούν σε ορισμένες χώρες του Ταμείου της Συνοχής.

Ως προς αυτό η ΟΚΕ εκφράζει τη λύπη της για τη μειωμένη βοήθεια την οποία παρέχουν ορισμένα ΚΜ στην περιβαλλοντική αναδάσωση, κυρίως σε περιφέρειες με εγκαταλελειμένες εκτεταμένες περιοχές οι οποίες επιδέχονται αναδάσωση και παρουσιάζουν προβλήματα συντήρησης του εδάφους.

4. Συμπεράσματα

4.1. Η υπό εξέταση Έκθεση παρουσιάζεται αρκετά ενημερωτική και τεκμηριωμένη όσον αφορά την υλική εκτέλεση των επενδυτικών έργων, παρουσιάζοντας ορισμένους φυσικούς δείκτες υλοποίησης καθώς και περιγραφική σύνοψη της τοποθέτησης και της τυπολογίας των έργων. Ωστόσο η Οικονομική και Κοινωνική Επιτροπή συνιστά στην Επιτροπή να ζητήσει από τα κράτη μέλη για μία καλύτερη περιφερειακή κατανομή των επενδύσεων με ιδιαίτερη επίπτωση στις εσωτερικές αγροτικές και αστικές ζώνες που παρουσιάζουν τις περισσότερες ελλείψεις.

4.2. Ιδιαίτερα απομακρυσμένες περιοχές

Η Οικονομική και Κοινωνική Επιτροπή, έπειτα από τη γνωμοδότηση που υπέβαλε το 1995, επιμένει στην ανάγκη μεγαλύτερης ενίσχυσης στην υλοποίηση υποδομών περιβάλλοντος και μεταφορών στις ιδιαίτερα απομακρυσμένες περιοχές.

4.3. Διαφοροποίηση των μεταφορικών μέσων

Συνιστάται μεγαλύτερη διαφοροποίηση των διαφόρων μεταφορικών μέσων, κυρίως στον τομέα των υποδομών των θαλάσσιων μεταφορών, λόγω των πλεονεκτημάτων τους όσον αφορά το περιβάλλον και λόγω του αριθμού των θέσεων εργασίας που εξασφαλίζουν.

4.4. Μελέτες περιβαλλοντικών επιπτώσεων

Υποστηρίζεται ο προσανατολισμός τον οποίο έχει υιοθετήσει η Επιτροπή σύμφωνα με τον οποίο προηγείται της έγκρισης των έργων μεταφορών η αξιολόγηση των αντίστοιχων περιβαλλοντικών επιπτώσεων όπως, ορίζει η Οδηγία 85/337/ΕΟΚ.

4.5. Η αρχή «ο ρυπαίνων πληρώνει» στα διασυνοριακά έργα

Η αρχή «ο ρυπαίνων πληρώνει» στον τομέα των περιβαλλοντικών έργων λαμβάνει την υποστήριξή μας, τονίζοντας ότι κάθε φορά που πρόκειται για διασυνοριακά έργα ή για έργα που περιλαμβάνουν υδάτινα ρεύματα τα οποία διασχίζουν περιοχές δύο ή περισσότερων κρατών μελών, η αρχή αυτή πρέπει επίσης να εφαρμόζεται.

Θα πρέπει να δημιουργηθούν νομικοί μηχανισμοί παρέμβασης εφαρμόσιμοι στα ενδιαφερόμενα ΚΜ, έτσι ώστε να καταστεί αποτελεσματική η έγκριση της εν λόγω αρχής.

4.6. Εξέταση των επιπτώσεων του Ταμείου

Η Οικονομική και Κοινωνική Επιτροπή εκφράζει στην Επιτροπή τη συμφωνία της για τις προσπάθειες που πραγματοποιήθηκαν με σκοπό την εκτέλεση δράσεων στον τομέα των «Παρεμβάσεων για μελέτες και τεχνικά μέτρα στήριξης-τεχνικής βοήθειας» και της «εκ των προτέρων και εκ των υστέρων αξιολόγησης» των έργων, επιτρέποντας τη θεμελίωση των αποφάσεων έγκρισης των προς υλοποίηση επενδύσεων και τον ποσοτικό υπολογισμό των αντίστοιχων επιπτώσεων.

4.6.1. Η Οικονομική και Κοινωνική Επιτροπή αναγνωρίζει τις προσπάθειες που καταβάλλει η Επιτροπή με σκοπό την ανάλυση των ζητημάτων που σχετίζονται με την αξιολόγηση των Συνολικών Κοινωνικοοικονομικών Επιπτώσεων του Ταμείου στα κράτη μέλη, τη συμβολή της στην ενίσχυση της συνοχής της Ένωσης και στην επίλυση των προβλημάτων της απασχόλησης.

4.6.2. Αναμένεται η υποβολή της έκθεσης της μελέτης του London School of Economics, καθώς αναγνωρίζεται το ενδιαφέρον των προηγούμενων πληροφοριών που έχουν ήδη παρασχεθεί όσον αφορά τις επιπτώσεις ορισμένων έργων στην απασχόληση.

4.6.2.1. Συνιστά στην Επιτροπή, σε μελλοντικές εκθέσεις, να μην περιορίζεται σε αναφορές στις μελέτες που πραγματοποιήθηκαν ή που πραγματοποιούνται, αλλά μάλλον να παρουσιάζει τουλάχιστον μία σύνθεση των αποτελεσμάτων και των βασικών συμπερασμάτων τους.

4.7. Παρεμβάσεις της ΕΤΕΠ

Η Οικονομική και Κοινωνική Επιτροπή επαναλαμβάνει την ικανοποίηση της για την παρέμβαση της ΕΤΕΠ στη χρηματοδότηση, αξιολόγηση και παρακολούθηση έργων του Ταμείου Συνοχής στα οποία συμμετέχει αυτό το κοινοτικό όργανο.

4.8. Αποστολές Ελέγχου

Η Οικονομική και Κοινωνική Επιτροπή αναγνωρίζει την εργασία που ανέπτυξε η Επιτροπή όσον αφορά την εντατικοποίηση των αποστολών ελέγχου και παρακολούθησης των έργων του Ταμείου Συνοχής, οι οποίες παρουσιάζονται λεπτομερώς στην Έκθεση. Συνιστά ωστόσο μία μεγαλύτερη συμμετοχή των οικονομικών και κοινωνικών κύκλων στις επιτροπές παρακολούθησης καθώς και την παροχή βοήθειας σε διασυνοριακές επιτροπές όταν πρόκειται για παρεμβάσεις οι οποίες καλύπτουν περισσότερα από ένα ΚΜ.

4.9. Μονάδες διαχείρισης

Η Οικονομική και Κοινωνική Επιτροπή, λαμβάνοντας υπόψη το απαιτούμενο κόστος, την ιδιαίτερα περίπλοκη τεχνική διάσταση των τεχνολογιών και εξοπλισμών και τη σημασία των περιβαλλοντικών έργων ύδρευσης και επεξεργασίας των υδάτων, των αποχετεύσεων και των αστικών στερεών αποβλήτων, για τη βελτίωση της ποιότητας ζωής των πληθυσμών, θεωρεί ότι η δημιουργία αυτόνομων ιδιωτικών και/ή διακοινοτικών μονάδων διαχείρισης με τεχνική ικανότητα εξειδικευμένη στη διαχείριση και συντήρηση αυτών των εξοπλισμών, θα μπορέσει να αποτελέσει ένα αποτελεσματικό πρότυπο για την επίτευξη των καλύτερων αντίστοιχων αποτελεσμάτων.

4.10. Συνέχεια του Ταμείου Συνοχής

Υποστηρίζοντας θέσεις που είχε προηγουμένως υπερασπιστεί η ΟΚΕ (), εκτιμάται ότι το Ταμείο Συνοχής πρέπει να λειτουργήσει και μετά το 1999. Έχοντας ως βασικό στρατηγικό προσανατολισμό την ενίσχυση της οικονομικής και κοινωνικής συνοχής στα πιο φτωχά ΚΜ της Ένωσης και στο εσωτερικό αυτών, στις πιο υποβαθμισμένες περιοχές, το ταμείο Συνοχής πρέπει να αντιμετωπισθεί μέσα σε μία κοινοτική προοπτική ().

Προς την κατεύθυνση αυτή στοχεύει η Επιτροπή στο έγγραφο της Πρόγραμμα Δράσης 2000, προτείνοντας τη συνέχιση του Ταμείου Συνοχής για τα δικαιούχα κράτη μέλη.

Καθίσταται λοιπόν απαραίτητο να δοθεί έμφαση στη συμπληρωματικότητα και τη συνεκτικότητα μεταξύ των διαρθρωτικών πολιτκών που συνδέονται με τα διάφορα ταμεία προκειμένου να αυξηθεί η σύγκλιση τους και η προσθετικότητα τους, εξασφαλίζοντας μία πιο αρμονική οικονομική και κοινωνική ανάπτυξη.

Βρυξέλλες, 10 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() Γνωμοδότηση σχετικά με την «Ετήσια Έκθεση του Ταμείου Συνοχής 1995» ΕΕ C 158 της 26.5.1997.

() Γνωμοδότηση σχετικά με την «Ετήσια Έκθεση του Ταμείου Συνοχής 1995» ΕΕ C 158 της 26.5.1997. Γνωμοδότηση σχετικά με την «Πρώτη Έκθεση για τη Συνοχή» ΕΕ C 206 της 17.7.1997. Γνωμοδότηση σχετικά με «Το μέλλον της συνοχής και οι μακροπρόθεσμες επιπτώσεις της στα Διαρθρωτικά Ταμεία», ΕΕ C 153 της 28.5.1996.

() Για να βελτιωθεί η συνοχή στο εσωτερικό των δικαιούχων κρατών μελών καθώς και μεταξύ των κρατών μελών της ΕΕ, οι παρεμβάσεις του Ταμείου Συνοχής πρέπει να αποκτήσουν μία διεθνή διάσταση η οποία θα οφελησει την ανταγωνιστικότητα σε όλη την οικονομία της ΕΕ.